Adrian Mititelu surprinde: "Liga a doua e o sperietoare? E un restart, e un nou început. Nu văd ceva ieșit din comun"
FCU Craiova se luptă în play-out pentru menținrea în primul eșalon. Adrian Mititelu nu exclude posibila retrogradare.
Patronul oltenilor a afirmat că nu se teme ca echipa lui să părăsească prima scenă fotbalistică din România. Iată părerea finanțatorului despre Liga 2.
"Liga a doua e o sperietoare? E un restart, e un nou început. Nu văd ceva ieșit din comun"
"Fotbalul continuă, indiferent în ce ligă suntem. E o întrecere sportivă unde participă 16 cluburi. Unii sunt mai merituoși, alții mai puțini merituoși. Trebuie să fim bărbați și să privim lucrurile așa cum trebuie.
Am văzut și pe domnul Iftime și pe alții că dacă retrogradează se lasă de fotbal. Dar de ce? Liga a doua e o sperietoare? E un restart, e un nou început. Nu văd ceva ieșit din comun.
Sunt lucruri mai grave care se întâmplă oamenilor, nu asta. Dacă iubești o echipă, o iubești și în liga a patra, cum s-a întâmplat la noi. Așa se vede atașamentul", a spus Adrian Mititelu, pentru Sport.ro.